

87788839340

ИИН 900317401600

ТЕМИРБАЕВА Айгул Лесбекқызы,

«Бақжан» бөбекжай бақшасы ЖШС «Адия» филиалының тәрбиешісі.

Шымкент қаласы

**БАСТЫ МАҚСАТ- ӨРКЕНИЕТТІ ЕЛДІҢ ҰРПАҒЫН ТӘРБИЕЛЕУ**

Қазіргі таңда елімізде тәрбиенің сапасына, әдіс-тәсілдерінің мазмұнына, мақсатына зор көңіл бөлінуде және жаңаша көзқараста қалыптастырылуда . Жана талап негізі- қарқынды өркениет бағыттарынан қалыспай, терең білім игеру. Осыған орай, қазақ балабақшаларының оқу жүйесінде әлемдік және ұлттық негізде жеке тұлғаны дамыту үшін өте еркіндік жағдайы жасалып , жемісті нәтижелерін беруде. Болашақ ұрпақты тәрбиелеуде ең басты міндеттердің бірі- мектеп жасына дейінгі балалардың іс-әрекеттерін ізгілендіріп, рухани дамуын дұрыс жолға қою. Ол үшін баланың жеке қасиеттерін аша біліп, тәрбиелеп, алдын ала шығармашылықпен дамуына жол ашу.

Тәрбие үдерісінің барлық кезеңінде белгілі бір сапалар қалыптасады, бірақ әр жас ерекшеліктерінде тәрбие әдісі өзгеріп отыруы тиіс. Ерте жас кезіндегі тәрбие әдісі ересек жас кезіне сәйкес келмейді. Тәрбиенушілердің жекелік және тұлғалық ерекшеліктері, жалпы әдістер, жалпы бағдарламалар-тәрбиелік бастама ғана. Жекелік және тұлғалық түзетулер қажет.Тәжірибелі тәрбиеші өз әдістеріне әр тұлғаның өзіне тән қабілеттерін дамытуға,оның өзіндік қасиеттерінің сақталуына, «мендік» белгілерін қалыптастыруға мү кіндік беретін әрекеттерді жасайды.

Тәрбие –қоғамдық үрдіс, қоғам мен жеке тұлғаның ара қатынасын қамтамасыз ететін басты жүйе. Оның негізгі өлшемі өмірге қажетті тұлғаның жағымды қасиеттерін дамыту болып табылады. Тәрбиенің маңыздылығы сондай, біздің болашақ ұрпағымыз тәрбиеден ғана рухани байлық алып, тәрбие арқылы ғана Адам болып қалыптасады. Бүгінгі күні еліміздегі оқу-тәрбие жұмысына байланысты болып жатқан жаңартулар білім мен тәрбие жұмысының негізгі мақсаты баланы жан-жақты дамыту болып табылады. Осыған орай еліміздегі әр балабақшаның алдына қоятын ең басты мәселелерінің бірі -өркениетті жаңашыл бағыттағы азаматтық адамгершілік қасиеті мол, сондай ақ, ұлттық тілін жоғалтпаған,өзге елдегі замандастарымен тең дәрежеде бәсекелесе алатын биік, өрелі, терең білімді ұрпақ тәрбиелеу.

Балабақша- тәрбие ордасы, тағылым табалдырығы. Балабақша – тұлғаның толық қалыптасуына жағдай жасайтын әлеуметтік орта. Әр бала зерттелмеген

құпия сыр сандық. Сол зерттелмеген құпия сыр сандықтың кілтін тауып, яғни баланың басқаға ұқсамайтын қасиетін тани білу мәселесі тәрбиеші атаулыға үлкен салмақ деп ойлаймын.М Әуезов: «Адам баласы жан жемісін татпай,өмірдің терең мағынасында, шын мақсатын түсіне алмайды» деген екен. Жан жемісі алдымен оқу-білім, тәрбие десек,сол жемісті берер мәуелі ағашымыз балабақша және тәрбиеші емес пе?

Қазақ балабақшасының мәселесі- қазақ елінің мәселесі. Қазіргі уақытта өмірлік дағдылар мен біліктілікті қалыптастыру-тәрбиенің негізгі міндеті.Интеллектуалдық дамыған елді қалыптастырудың өзекті бір жолы толыққанды жеке тұлға тәрбиелеумен, баланың жаңа ойлампаздығын дағдыландырумен, қазіргі ғылыми жетістіктердің негізін терең біліктендірумен ұштасады.Ғылыми эксперимент жұмысының аса маңызды саласы тәрбие орталықтарын құру арқылы жүзеге асырылады. Тәрбие орталықтарында балалар ойындар, зерттеу жұмыстары, түрлі шығармашылық жұмыстар арқылы баланың қайталанбас тұлға деп қарастырып, оның өзгеше қасиеттерін дамыту мақсаты қойылған. Қай баланың болмасын бойынан жақсы қадір-қасиет іздеп табу, соған арқа сүйеу,оған үлкен үміт арту-ұстаз тәжірибесі. Еліміздің өркениетінің тұрақты дамуын қамтамасыз ету үшін мемлекетіміздің күш-қуатының негізі, қоғамдық дамуымыздың және оның сапалық деңгейге көтерілуінің көрсеткіші болып табылатын ол- білім жүйесінің, адам капиталының мәні мен маңыздылығы екені айдан анық. Егеменді елімізді жарқын болашағы болар жас ұрпаққа талапқа сай терең мазмұнды білім беру, тәрбие беру, өркениетті ел болу ол біздің ең басты алға қойған мақсатымыз, міндетіміз болмақ!